|  |  |
| --- | --- |
|  |  **ÁFORM UM LAGASETNINGU** *– sbr. samþykkt ríkisstjórnar frá 10. mars 2017, 1.-4. gr.* |
| **Málsheiti og nr.** |  UMH22060083 Breyting á lögum um Orkuveitu Reykjavíkur |
| **Ráðuneyti /verkefnisstjóri** |  Umhverfis- orku, og loftslagsráðuneytið |
| **Innleiðing EES-gerðar?** | [ ]  Já[x]  Nei |
| **Dags.** |  13.9.22 |

|  |
| --- |
| 1. **Úrlausnarefni**
 |
| 1. **Forsaga máls og tilefni**

Í desember 2021 var á eigendafundi Orkuveitu Reykjavíkur (OR) samþykkt að stofnað yrði opinbert hlutafélag, CarbFix ohf., um þá starfsemi sem áður var rekin innan OR um varanlega bindingu koldíoxíðs í bergi.Mikill áhugi er á því að nýta aðferðafræði Carbfix víða um heim og stendur vilji til þess að stofnuð verði sérstök félög um hvert verkefni, jafnvel með eignaraðild samstarfsaðila hverju sinni, m.a. í þeim tilgangi að takmarka áhættu CarbFix ohf. af hverju verkefni. Stjórn Carbfix ohf. telur því æskilegt, eigi hugmyndir félagsins um framtíðarnýtingu tækninnar fram að ganga, að stofna hefðbundið hlutafélag, Carbfix hf., um rekstur tækninnar. Að mati stjórnar Carbfix er möguleiki á samstarfi um einstök verkefni með þátttöku og eignaraðild ytri samstarfsaðila. Núverandi félagsform muni ekki eitt og sér nægja til að til slíkrar eignaraðildar geti komið því félagsform Carbfix ohf. útilokar að aðrir fjárfestar en opinberir aðilar geti lagt félaginu áhættufé. Opinbert hlutafélag sem félagsform takmarkar auk þess möguleika til að sækja um og afla styrkja, m.a. frá Evrópusambandinu og Rannís.Í 1. mgr. 2. gr. laga um Orkuveitu Reykjavíkur nr. 136/2013 er kveðið á um að OR sé heimilt að eiga dótturfélög og eiga hlut í félögum. Í 2. mgr. 2. gr. er fjallað um hlutverk og heimildir fyrirtækisins. Þar kemur fram skilyrði um að önnur starfsemi OR sem nýtt getur rannsóknir, þekkingu eða búnað fyrirtækjanna, sem og iðnþróun og nýsköpun, þurfi að tengjast kjarnastarfsemi fyrirtækisins. Einnig hefur Orkuveita Reykjavíkur bent á að þörf sé á heimild til vinnslu persónuupplýsinga í lög um Orkuveitu Reykjavíkur.1. **Hvert er úrlausnarefnið?**

Carbfix verkefnið tengist kjarnastarfsemi OR sem iðnþróun og nýsköpun sem nýtir rannsóknir og þekkingu OR til að draga úr losun gróðurhúsalofttegunda frá starfsemi OR. Þau verkefni sem fram undan eru fjarlægjast hins vegar kjarnastarfsemi OR þar sem hlutafélaginu verður ætluð starfsemi á samkeppnismarkaði. Þörf er á að í 2. mgr. 2. gr. laga um Orkuveitu Reykjavíkur komi skýrt fram að OR sé heimilt að eiga hlut í hlutafélagi sem starfar á samkeppnismarkaði. 1. **Að hvaða marki duga gildandi lög og reglur ekki til?**

 Taka þarf allan vafa á því hvort Orkuveitu Reykjavíkur sé heimilt að eiga hlut í hlutafélagi sem starfar á samkeppnismarkaði. |
| 1. **Markmið**
 |
| 1. **Stefna hins opinbera á viðkomandi málefnasviði/málaflokki**

Meginmarkmið málefnasviðsins Orkumál er aukin samkeppnishæfni orkumarkaðar á grunniefnahagslegs, umhverfislegs og samfélagslegs jafnvægis. Sérstök áhersla er lögð á samspilloftslags, orku- og byggðamála og að tryggja afhendingaröryggi raforku á landsvísu og jöfnunorkukostnaðar. Stefnt er að kolefnishlutlausri framtíð með því að ná fullum orkuskiptum þarsem jarðefnaeldsneyti verður leyst af hólmi með orku af endurnýjanlegum uppruna. Markmið Carbfix verkefnisins er að þróa aðferðir til að fanga koldíoxíð (CO2) úr útblæstri og farga varanlega með niðurdælingu í berglög, þar sem uppleyst koldíoxíð umbreytist í grjót og verður að varanlegum og skaðlausum geymslum fyrir koldíoxíð. Tryggur lagalegur grundvöllur fyrir framgangi og þróun verkefnisins styður við meginmarkmið málefnasviðsins, sérstaklega markmiðið um kolefnishlutlausa framtíð. Í orkustefnu frá árinu 2020 kemur fram að nýsköpun í orkumálum gegni lykilhlutverki við að mæta þeim áskorunum sem tengjast loftslagsbreytingum og orkuskiptum. Mikilvægt er að fjármagn sem fer til stuðnings rannsókna og þróunar endurspegli áherslur orkustefnu. Í orkustefnu er lögð áhersla á þróun grænna tæknilausna hér á landi í átt til aukinnar sjálfbærni í atvinnulífi og samfélagi. Nýjar lausnir í þágu sjálfbærni gætu einnig átt stóran þátt í aukinni samkeppnishæfni þjóðarinnar.1. **Markmið sem að er stefnt með lagasetningu í ljósi úrlausnarefnis og stefnu stjórnvalda**

 Tryggja lagastoð fyrir OR til að eiga hlut í hlutafélagi utan um Carbfix tæknina sem starfar á samkeppnismarkaði.Einnig að tryggja heimild Orkuveitu Reykjavíkur til að vinna persónuupplýsingar í samræmi við lög um persónuvernd og vinnslu persónuupplýsinga. |
| 1. **Leiðir**
 |
| 1. **Ekkert aðhafst - hvaða afleiðingar hefði það?**

Til staðar væri óvissa um heimildir OR til að eiga hlut í hlutafélagi á samkeppnismarkaði vegna Carbfix verkefnisins.Heimild Orkuveitu Reykjavíkur til að vinna persónuupplýsingar væri ábótavant. 1. **Önnur úrræði en lagasetning sem metin hafa verið**

 Á ekki við.1. **Mögulegar leiðir við lagasetningu**

Hægt væri að mæla sérstaklega fyrir um heimild OR til að eiga hlut í tilteknu hlutafélagi í tengslum við Carbfix.Hægt væri að skilgreina nánar hvað felst í hugtakinu kjarnastarfsemi fyrirtækisins.Hægt væri að umorða 2. mgr. 2. gr. þannig að ekki leiki vafi á um heimild OR til að eiga hlut í Carbfix hf.  |
| 1. **Hvaða leið er áformuð og hvers vegna?**
 |
| 1. **Stutt lýsing á þeirri leið sem áformuð er og rökstuðningur fyrir henni**

Áformað er að umorða 2. mgr. 2. gr. laga um Orkuveitu Reykjavíkurþannig að ekki leiki vafi á um heimild OR til að eiga hlut í Carbfix hf. Er það talið vera einfaldasta og skýrasta leiðin við lagasetningu.1. **Helstu fyrirhuguðu breytingar á gildandi lögum og reglum, hvort heldur bætt er við eða fellt brott**

Áformað er að endurorða 2. mgr. 2. gr. laga um Orkuveitu Reykjavíkur í þeim tilgangi að tryggja lagastoð fyrir OR til að eiga hlut í hlutafélagi sem starfar á samkeppnismarkaði og tengist Carbfix verkefninu.Þá er áformað að bæta við lög um Orkuveitu Reykjavíkur heimild til vinnslu persónuupplýsinga í samræmi við lög um persónuvernd og vinnslu persónuupplýsinga. |
| 1. **Samræmi við stjórnarskrá og þjóðarétt – aðrar grundvallarspurningar**
 |
| 1. **Koma áformin inn á svið stjórnarskrár og þjóðréttarskuldbindinga?**

Nei1. **Varða áformin ákvæði EES-samningsins um ríkisaðstoð, tæknilegar reglur um vöru og fjarþjónustu eða frelsi til að veita þjónustu?**

Nei 1. **Er önnur grundvallarlöggjöf sem taka þarf tillit til?**

Taka þarf mið af meginreglum sveitarstjórnarréttarþar sem OR er sameignarfyrirtæki í eigu sveitarfélaga.  |
| 1. **Samráð**
 |
| 1. **Hverjir eru helstu hagsmunaaðilar?**

OR, Reykjavíkurborg, Akraneskaupstaður, Borgarbyggð og Carbfix ohf.1. **Er skörun við stjórnarmálefni annarra ráðuneyta?**

Áformin varða innviðaráðuneytið sem fer með málefni sveitarfélaga.1. **Samráð sem þegar hefur farið fram**

Haft hefur verið samráð við Carbfix ohf. og Reykjavíkurborg.1. **Fyrirhugað samráð**

Birting þessara áforma í samráðsgátt stjórnvalda. Birting frumvarpsdraga í samráðsgátt stjórnvalda**.** |
| 1. **Mat á áhrifum þeirrar leiðar sem áformuð er**
 |
| 1. **Niðurstaða frummats á áhrifum, sbr. fylgiskjal**
2. Frumvarpið kann að hafa jákvæð áhrif á lýðheilsu, menntun, nýsköpun, rannsóknir, umhverfi og sjálfbæra þróun.
 |
| 1. **Næstu skref, innleiðing**
 |
| 1. **Hefur verið gerð verkefnisáætlun fyrir frumvarpssmíðina?**

Já.1. **Hvernig verður staðið að innleiðingu löggjafar? Hvað má gera ráð fyrir að þeir sem verða fyrir áhrifum, opinberar stofnanir/hagsmunaaðilar/almenningur, þurfi langan tíma til undirbúnings/aðlögunar?**

Á ekki við1. **Hvaða forsendur þurfa að vera fyrir hendi til að lagasetning beri árangur?**

Á ekki við1. **Mælikvarðar á árangur og útkomu**

Á ekki við1. **Hefur verið hugað að því að afla gagna til að meta árangur þegar þar að kemur?**

Nei  |
| 1. **Annað**
 |
|   |
| 1. **Fylgiskjöl**
 |
| 1. **Mat á áhrifum lagasetningar – Frummat, sbr. eyðublað**
2. **Önnur fylgiskjöl eftir atvikum**
 |